GVILLELMVS Dei gratia sanctæ Bisuntinensis Ecclesiæ Archiepiscopus, venerabili Patri domno PONTIO Cluniacensi Abbati, eiusque successoribus regulariter substituendis in perpetuum. Pastoralis officij est, vt euellat  destruat, vt disperdat  dissipet, vt ædificet  plantet. Quia ergo ad hoc nos præfecit populo suo omnipotens Deus, vt vineam Domini Sabbaoth disciplinis regularibus excolamus, vt vitia euellere, superflua destruere, virtutumque plantaria inserere studeamus: dum hoc viribus nostris sine coadiutoribus adimplere non possumus, oportet nos agricolas peritos virtutum viros vndecumque conducere, qui vsque ad vesperum viriliter laborantes ad vbera nostræ consolationis sub vmbraculo diuinæ protectionis confugiant,  nobiscum labores manuum suarum māducantes, æternæ beatitudinis denarium sibi  nobis adquirant. Et quoniam CLVNIACENSIS Ecclesia præ cæteris Galliarum Ecclesiis huiusmodi spiritalis agriculturæ peritissimos agricolas,  multo plures habere cognoscitur; venerabilis fratris nostri Walcherij Gigig......... Prioris petitionibus annuentes, Alte-petrensem Ecclesiam religione quondam Monastica destitutam, tibi Deo dilecte Cluniacensis Abbas, sanctissimoque eiusdem loci Conuentui dedimus, concessimus ad inhabitandam,  in religione Monastici Ordinis Deo auctore vigilantius informandam. Actum Bisuntij in Ecclesia S. Ioannis, laudante Pontio Altepetrensi Priore, domno Stephano eiusdem Ecclesiæ Canonico,  Bisuntino Cantore, domno Mainerio Decano, domno Bernardo Magistro, domno Manasse Archidiacono, Stephano Thesaurario, Burchardo  Hugone Archidiaconis,  aliis multis. Postea Cluniaci III. Idus Augusti per memetipsum in Capitulo vestro interfui,  idipsum cum his qui mecum aderant, laudaui  confirmaui, saluis iustitiis  debitis consuetudinibus nostris. Nunc quoque per præsentis priuilegij paginam præfatam Altepetrensem Ecclesiam vobis vestrisque successoribus cum omnibus appendiciis suis laudamus, concedimus,  confirmamus, saluis vt prædiximus iustitiis  debitis consuetudinibus nostris. Sane si quælibet persona potens vel impotens huius nostri priuilegij paginam sciens, cōtra eam temere venire tentauerit, donec satisfactione congrua emendauerit, aliena a corpore  sanguine Domini fiat,  in extremo examine districtæ vltioni subiaceat: conseruantibus hæc pax  tranquillitas, Amen.